**ԱՐԴՅՈՒՆԱԲԵՐՈՒԹՅՈՒՆ, ԱՌԵՎՏՈՒՐ ԵՎ ԾԱՌԱՅՈՒԹՅՈՒՆՆԵՐ ԶԲՈՍԱՇՐՋՈՒԹՅՈՒՆ**

ՀՀ Տավուշի մարզում գրանցված են ավելի քան 150 արտադրական և 1154 առևտրային կազմակերպություններ: Խոշոր արտադրական ձեռնարկություններից են <<Քարարտ>> ՓԲԸ, <<Իջևանի բենտոնիտ>> ԲԲԸ,Երևանի կոնյակի գործարանի Բերդի մասնաճյուղը, <<Իջևանի գինու կոնյակի գործարան>> ԲԲԸ, <<Դիլիջանի հանքային ջրերի գործարան>> ԲԲԸ, <<Դիլիջան>> գարեջրի գործարան ՍՊԸ, <<Էկոգարդեն>> ՍՊԸ, <<ՏավուշՏեքստիլ>>ՍՊԸ և այլն:

 Մարզում 2017թ. թողարկված արտադրանքի ծավալը, ընթացիկ գներով կազմել է 13.7 մլրդ.դրամ: Պատրաստի արտադրանքի իրացումը ընթացիկ գներով կազմել է 13.4 մլրդ.դրամ :

 Վերջին տարիներին մարզում գործարար միջավայրի որոշակի բարելավումներ են նկատվում: Հատկանշական է 2017թ. <<Դիլիջան>> գարեջրի գործարանի գործարկումը , որի հիմնման վրա ծախսվել է մոտ 2,5մլրդ.դրամ, ստեղծելով 95 նոր աշխատատեղ: <<Տավուշտեքստիլ>> ՍՊԸ-ն ևս շարունակել է ընդլայնել իր արտադրական հզորությունները, որը կշարունակի նաև 2018թ: Կազմակերպությունը լուծում է հատկապես կանանց զբաղվածության խնդիրը և աճման միտումներ ունի: Ներկայումս աշխատողների թիվը կազմում է շուրջ 400, իսկ 2018թ- վերջին այն կավելանա ևս 300-ով:

2017թ. շարունակվել է խրախուսվել նոր աշխատատեղերի ստեղծման ծրագրերը: Մշակվել է ՓՄՁ աջակցության և մասնավոր հատվածի զարգացման տարածաշրջանային ծրագրեր` այդ գործընթացներում ներգրավելով ՏԻՄ և գործարար համայնքի ինչպես նաև հասարակական կազմակերպությունների ներկայացուցիչներին: Նշված ներառվել են նաև համայնքաների զարգացման ծրագրերում:

Ներդրումային ծրագրերի աջակցության նպատակով մարզպետարանի համագործակցում է Հայաստանի Զարգացման Հիմնադրամի, Գյուղատնտեսության զարգացման հիմնադրամի և այլ տեղական ու միջազգային կազմակերպությունների հետ, որոնց մասնակցությամբ 2017թ կազմակերպվել են բազմաթիվ քննարկումներ և կլոր սեղաններ:

2017թ. Համագործակցելով ՀՀ աշխատանքի և սոցիալական հարցերի նախարարության հետ, անց է կացվել աշխատանքի հերթական տոնավաճառը, որի արդյունքում շուրջ 45 գործազուրկներ ապահովվել են հիմնական կամ ժամանակավոր աշխատանքով:

 ՓՄՁ ոլորտի խնդիրների լուծման համար, սկսնակ և գործող սուբյեկտներին աջակցություն ցուցաբերելու նպատակով մարզպետարանը համագործակցում է ՓՄՁ ԶԱԿ-ի Տավուշի մասնաճյուղի, Հայաստանի ամերիկյան համալսարանի Թրփանջյան գյուղական համայնքների աջակցության մարզային գրասենյակի, առևտրաարդյունաբերական պալատի, մարզում գործող բանկերի ու վարկային կազմակերպությունների և այլ շահագրգիռ կազմակերպությունների հետ:

 2017թ.  Տավուշի մարզի ՓՄՁ ԶԱԿ-ի ևմարզպետարանի համագործակցությամբ. << Սկսնակ գործարարների ձեռներեցությանն աջակցություն>> ծրագրի շրջանակում իրականացվել է 4 դասընթաց, որին մասնակցել է 115 սկսնակ գործարար: Հավանության է արժանացել 9 գործարար ծրագիր: Տրամադրվել է 9 ֆինանսական աջակցություն , ընդհանուր 39 մլն դրամ:

 Իրականացվել է 7 ՀԴՄ-ների սուբսիդավորում / նոր սերնդի ՀԴՄ-ների արժեքի լրիվ հատուցում /:

 Թվով 904 տնտեսվարողի տրամադրվել է խորհրդատվություն հարկային հաշվետվությունների կազմման, հարկային օրենքների փոփոխություների մասով:

 Մարզպետարանի, ՄԱԿ-ի զարգացման ծրագրի,<<ՕՔՍՖԱՄ>> Հայաստանի ինչպես նաև այլ կազմակերպությունների հետ համատեղ իրականացվել են մի շարք ծրագրեր՝ մարզի տնտեսության և արտադրության զարգացման ուղղությամբ: Մասնավորապես` Ոսկեպարում 2017թ. սկսվել է մրգի և հատապտուղների մթերման և սառնարանային տնտեսության կառուցման, Ներքին Ծաղկավանում ցորենի մթերման և վերամշակման արտադրամասի հիմնման աշխատանքները, որոնք ունեն տարածաշրջանային նշանակություն: Մի շարք ներդրումային ծրագրեր են ներկայացվել ՀՀ տարածքային կառավարման և զարգացման նախարարություն, որոնք քննարկվել են ՀՀ վարչապետի մոտ և արժանացել հավանության, որոնցից երկուսը ֆինանսավորվել են, իսկ մնացածը գտնվում են ֆինանսավորման տարբեր փուլերում:

 Իրականացվել է 1 սեմինար հարկային օրենսդրության փոփոխության մասին:

 Կին գործրարների մրցանակաբաշխությանը ներկայացվել է 6 հոգի, բոլորը ստացել են մրցանականեր, որից 3-ը արժանացել են վարչապետի մրցանակին և ստացել թանկարժեք նվերներ:

 Մարզպետարանի աջակցությամբ Հայաստանի ամերիկյան համալսարանի Թրփանջյան գյուղական համայնքների աջակցության մարզային գրասենյակի կողմից 2017թ. կազմակերպվել են բիզնես դասընթացներ, որոնցից 30 լավագույն ծրագրերը 2018թ. մարտին կֆինանսավորվեն:

 Մարզպետարանի, ՄԱԿ-ի զարգացման ծրագրի,<<ՕՔՍՖԱՄ>> Հայաստանի ինչպես նաև այլ կազմակերպությունների հետ համատեղ իրականացվել են մի շարք ծրագրեր՝ մարզի տնտեսության և արտադրության զարգացման ուղղությամբ: Մասնավորապես` Ոսկեպարում 2017թ. սկսվել է մրգի և հատապտուղների մթերման և սառնարանային տնտեսության կառուցման, Ներքին Ծաղկավանում ցորենի մթերման և վերամշակման արտադրամասի հիմնման աշխատանքները, որոնք ունեն տարածաշրջանային նշանակություն: Մի շարք ներդրումային ծրագրեր են ներկայացվել ՀՀ տարածքային կառավարման և զարգացման նախարարություն, որոնք քննարկվել են և արժանացել հավանության: Նշված ծրագրերից մի մասը ֆինանսավորվել են, իսկ մնացածը գտնվում են ֆինանսավորման տարբեր փուլերում:

 2017թ. հատկանշական էր տարեվերջին ՀՀ տնտեսական զարգացման և ներդրումների նախարարության շուկայի վերահսկողության տեսչական մարմնի և ՀՀ տնտեսական մրցակցության պաշտպանության պետական հանձնաժողովի ղեկավար կազմերի Տավուշի մարզ կատարած այցերով, որին մասնակցեցին մարզի տարբեր ոլորտների հարյուրից ավելի գործարարներ:

 2017թ բնակչության սպառողական ապրանքների պահանջարկը գլխավորապես բավարարվել է խանութների, սպառողական ապրանքների շուկաների և կրպակների միջոցով: հաշվետու ժամանակահատվածում մարզում գործել է 979 առևտրի, 92 հանրային սննդի, 83 կենցաղային ծառայության օբյեկտներ:

 <<Առևտրի և ծառայությունների մասին>> Հայաստանի Հանրապետության օրենքի 17-րդ հոդվածի պահանջներով մարզի 24 համայնքների 62 բնակավայրերում առևտրի, հանրային սննդի և կենցաղային ծառայությունների ոլորտում իրականացվել է 856 ստուգումներ որից` 703 առևտրի, 77 հանրային սննդի և 76 կենցաղային ծառայությունների օբյեկտներում: Արդյունքում արձանագրվել են խախտումներ և սահմանված կարգով նշանակվել 450000 դրամ տուգանք, գանձվել` 210000 դրամ: Տեղեկատվությունը ամփոփվել և սահմանված կարգով ներկայացվել է ՀՀ տարածքային կառավարման և զարգացման նախարարություն:

 2017թ. նշանավորվեց նրանով, ՀՀ Տարածքային կառավարման և զարգացման նախարարության, Եվրոմիության և մարզպետարանի համատեղ ջանքերով կազմվեց և ՀՀ կառավարության կողմից հաստատվեց ՀՀ Տավուշի մարզի 2017-2025թթ. զարգացման ռազմավարությունը, որի գերակա ոլորտներ են համարվում գյուղատնտեսությունը և զբոսաշրջությունը:

 Ոլորտների զարգացման նպատակով մարզպետարանը համագործակցում է ՄԱԿ-ի զարգացման ծրագրի հետ որի արդյունքում լուծվում են ինչպես գյուղատնտեսական այնպես էլ զբոսաշրջության զարգացման խնդիրներ:

 2017թ. ՄԱԿ-ի զարգացման ծրագրով Իջևանում հիմնվել է տեղեկատվական կենտրոն, իսկ USAIDI, ՓՄՁ ԶԱԿ-ի և Ենոքավանի զարգացման հիմնադրամի համագործակցությամբ Ենոքավանում հիմնվել է զբոսաշրջության զարգացման կենտրոն:

 Եվրոմիության և ՀՀ կառավարության ֆինանսավորմամբ IDEA հիմնադրամի կողմից 2017թ. մեկնարկել է <<Աջակցություն Դիլիջանին և հարակից բնակավայրերին>> ծրագիրը՝ 656.7մլն.դրամ արժեքով, որի շրջանակներում Դիլիջանում կհիմնվի տուրիզմի զարգացման կենտրոն:

 Պետություն, համայնք և մասնավոր համագործակցության արդյունքում շարունակվել են կազմակերպվել մի շարք միջոցառումներ: Հատկանշական է Դիլիջանում կայացած գորգերի փառատոնը, Բերդի <<Մեղրի և հատապտուղների>> փառատոնը, Ենոքավանի <<Հայբույս>> ինչպես նաև Զորականի<<հազար տարվա գյուղամեջ>> փառատոնները որոնք արդեն ավանդական են և ուղղված են տեղի արտադրողին և տեղական արտադրանքի իրացմանն աջակցելուն:

Նշված միջոցառումներն ուղղված են նաև մարզի զբոզաշրջության զարգացմանը :

 Տեղեկատվական բազայի թարմացման նպատակով 2017թ. կատարվել է մարզի հյուրանոցների, հանգստյան տների, հյուրընկալ ընտանիքների, սննդի և զվարճության վայրերի վերաբերյալ մոնիտորինգ, արդյունքների մասին տեղեկատվություն է ներկայացվել ինչպես ՀՀ Տարածքային կառավարման և զարգացման այնպես էլ ՀՀ Տնտեսական զարգացման և ներդրումների նախարարություններ: Ոլորտի զարգացման նպատակով Հայաստանի զարգացման հիմնադրամ է ներկայացվել առաջարկություններ, որոնք տեղում ուսումնասիրվել են համապատասխան մասնագետների կողմից: Մասնավորապես փոքր ջրամբարների կառուցման ծրագիրը, Իջևան-Ենոքավան-սարամասեր տանող ճոպանուղու ծրագիրը և այլն:

 2017թ. կազմվել է Վարագավանքի հիմնանորոգման նախագծանախահաշվային փաստաթղթերը, որի աշխատանքները կսկսվեն 2018թ:

 ՀՀ Տնտեսական զարգացման և ներդրումների նախարարության տուրիզմի պետական կոմիտեի հրահանգներով և համագործակցելով մի շարք ՀԿ-ների հետ կազմակերպվել են տարբեր թեմաներով սեմինար քննարկումներ, որոնց արդյունքում ակնհայտորեն բարձրացել է մարզում զբոսաշրջության ոլորտի պատասխանատուների գիտելիքների մակարդակը:

 2017թ. զբոսաշրջության ոլորտում կատարվել է շուջ 1.73 մլրդ դրամի ներդրումներ:

ՀՀ Տավուշի արզպետարանի աշխատակազմի զարգացման

ծրագրերի, զբոսաշրջության և վերլուծության բաժնի վարիչ

 Գ. Հարությունյան